CELEX: 62013CN0691
Language: sk
Date: 2013-10-22 00:00:00
Title: Vec C-691/13: Návrh na začatie prejudiciálneho konania, ktorý podal Conseil d’État (Francúzsko) 22. októbra 2013 — Les Laboratoires Servier SA/Ministre des affaires sociales et de la santé, Ministre de l’Économie et des Finances

22.3.2014   
            
            
               SK
            
            
               Úradný vestník Európskej únie
            
            
               C 85/16
            
         Návrh na začatie prejudiciálneho konania, ktorý podal Conseil d’État (Francúzsko) 22. októbra 2013 — Les Laboratoires Servier SA/Ministre des affaires sociales et de la santé, Ministre de l’Économie et des Finances
   (Vec C-691/13)
   2014/C 85/28
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobkyňa: Les Laboratoires Servier SA
   
      Žalovaní: Ministre des affaires sociales et de la santé, Ministre de l’Économie et des Finances
   
      Prejudiciálna otázka
   
   Ukladajú ustanovenia bodu 2 článku 6 smernice Rady 89/105/EHS z 21. decembra 1988 o transparentnosti opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia (1) povinnosť odôvodnenia rozhodnutí o zaradení alebo o obnovení zaradenia lieku do zoznamu liekov zakladajúcich nárok na úhradu zdravotnými poisťovňami, ktoré obmedzovaním liečebných indikácií zakladajúcich nárok na náhradu v pomere k vyjadrenému dopytu, alebo viazaním tohto nároku na podmienky týkajúce sa najmä kvalifikácie lekárov predpisujúcich liek, organizácie zdravotnej starostlivosti alebo sledovania pacientov, alebo akýmkoľvek iným spôsobom, zakladajú nárok na úhradu od zdravotných poisťovní iba časti pacientov, pre ktorých môže byť liek prospešný, alebo len za určitých okolností?
   
      (1)  Ú. v. EÚ L 40, s. 8.